Sandra L. Stosz

{}
Sandra Leigh Stosz amezaliwa 1960 ni  mstaafu mwenye cheo cha Makamu wa Admirali kwenye jeshi la ulinzi  wa baharini la Marekani ambaye wadhifa wake wa mwisho katika utumishi hai ulikuwa Naibu Kamanda wa Huduma za Uungaji Mkono wa Misheni. Awali, alichaguliwa na kamanda mkuu wa jeshi la ulinzi wa baharini la Marekani  ADM Robert J. Papp kuwa msimamizi mkuu wa chuo cha jeshi la ulinzi wa baharini la Marekani, mwaka 2011. Kwa uteuzi huo, alikuwa mwanamke wa kwanza kuongoza chuo cha kijeshi cha huduma nchini Marekani. Wakati wa uteuzi wake kuongoza chuo cha jeshi la ulinzi wa baharini, alikuwa mkurugenzi wa Akiba ya Walinzi wa Pwani na mafunzo ya uongozi.Director of Reserve and Training United States Coast Guard (iliangaliwa 9 Septemba 2010). Stosz alithibitishwa kuwa Makamu wa Admirali mwezi Mei 2015.

 Maisha ya awali na elimu 
Stosz alikuwa bingwa wa jimbo la Maryland wa mchezo wa kutupa diski(riadha) alipokuwa akisoma katika shule ya  Mount Hebron High School huko Ellicott City, na pia alikuwa mwogeleaji wa kiwango cha Junior Olympic.

Stosz ni mhitimu wa mwaka 1982 wa chuo cha jeshi la ulinzi wa baharini cha United States Coast Guard Academy kilichopo New London, Connecticut, na ana shahada ya uzamili ya master of business administration kutoka chuo kikuu Northwestern University kupitia shule ya Kellogg School of Management iliyoko Evanston, Illinois.

 Kazi 
Stosz ndiye mhitimu wa kwanza mwanamke wa chuo cha jeshi la ulinzi wa baharini, kufikia cheo cha bendera (flag rank). Mwanamke wa kwanza kufikia cheo cha bendera katika U.S. Coast Guard alikuwa Vice Admiral Vivien Crea, ambaye alipata shahada yake ya kwanza kutoka University of Texas at Austin; Coast Guard Academy ilianza kupokea wanawake mwaka 1976, na Stosz alikuwa katika darasa la tatu lililojumuisha wanawake.  Akiwa chuoni hapo, alishiriki katika timu ya meli ya jeshi la ulinzi wa baharini ambayo ilianza kujumuisha jinsia zote, na pia timu ya wanaume ya kuogelea kabla ya michezo ya wanawake kuanzishwa.

Mwaka 1990, akiwa Luteni wa jeshi la ulinzi wa baharini, Stosz alikuwa mwanamke wa kwanza kuongoza chombo cha jeshi la ulinzi wa baharini katika eneo la Great Lakes. Chombo hicho ambacho ni meli ilikuwa USCGC Katmai Bay (WTGB 101), yenye kituo chake Sault Sainte Marie, Michigan, ambacho tangu kuzinduliwa kwake mwaka 1979 kimehudumu katika Great Lakes kama sehemu ya Wilaya ya Tisa ya Coast Guard (jeshi la ulinzi wa baharini). Katmai Bay ni boti ya kuvuta meli ya kuvunja barafu yenye urefu wa futi 140, ikiwa na wafanyakazi 17 (maafisa 3 na wanajeshi 14).Coast Guard specifications for the Katmai Bay (WTGB 101), iliangaliwa 12 Septemba 2010. Pia amewahi kuwa afisa kamanda wa kituo cha mafunzo cha jeshi la ulinzi wa baharini la Marekani kilichopo Cape May, New Jersey. 

 Afisa wa Bendera 
Katika nafasi yake kama kiongozi wa jeshi la akiba la ulinzi wa baharini, mwanzoni mwa mwaka 2011 alitangaza mpango wa kuongeza idadi ya wanachama wa akiba hadi 8,100 kutoka 7,600 waliokuwepo mwaka 2010; sababu mojawapo ilikuwa uzoefu uliopatikana wakati wa ajali ya mafuta ya Deepwater Horizon, ambapo jeshi la ulinzi wa baharini ilikumbwa na upungufu wa wanachama wa akiba kusaidia wanajeshi wa kudumu.

 Chuo 
Mwaka 2013, kwa niaba ya chuo cha jeshi la ulinzi wa baharini, Stosz alisaini makubaliano ya ushirikiano wa mashirika ya serikali na Makamu Admirali Michael S. Devany, mkuu wa mamlaka ya kitaifa ya bahari na hali ya hewa.

Mnamo Septemba 2014, ilitangazwa kwamba Stosz angeendelea kuhudumu kama admirali. Kabla yake, wasimamizi wote wa chuo cha jeshi la ulinzi wa baharini wa Marekani (USCGA) walistaafu baada ya kumaliza muda wao wa uongozi.Rear Adm. Stosz to Continue with Coast Guard, Tess Townsend, Military.com, 12 Septemba 2014, iliangaliwa 2 Juni 2015

Muda wake katika chuo uliisha tarehe 1 Juni 2015 alipokabidhi madaraka kwa Admirali mdogo bwana James Rendon. Hafla ya makabidhiano ilisimamiwa na naibu kamanda wa jeshi la ulinzi wa baharini la Marekani, Makamu wa Admirali Peter V. Neffenger.New superintendent takes helm at Coast Guard Academy, Associated Press / Navy Times, 1 Juni 2015

 2015–2018 
Stosz alithibitishwa kuwa Makamu wa Admirali na seneti ya Marekani tarehe 31 Mei 2015, na akavikwa rasmi cheo hicho siku iliyofuata kabla ya kukabidhi uongozi wa chuo. Alihudumu mjini Washington kama naibu kamanda wa uungaji mkono wa misheni hadi alipobadilishwa na Makamu wa Admirali Michael F. McAllister tarehe 25 Mei 2018.Rendon takes the helm from Stosz at Coast Guard Academy, Julia Bergman, The Day, 1 Juni 2015

 Maisha binafsi 
Stosz ameolewa na Bob Volpe,ambaye ni luteni kamanda mstaafu wa jeshi la ulinzi wa baharini la Marekani.

Katika mahojiano na jarida la People Magazine, alielezea kazi yake katika jeshi la ulinzi wa baharini la Marekani kama “safari ya maisha yake.” Wazazi wake walikuwa wahandisi wa kemikali Max Stosz na mkewe Joy. Ana ndugu watatu, wote wanaume.

Ameelezea “kazi aliyofurahia zaidi” kuwa ziara yake ya kwanza baada ya kuhitimu chuo cha jeshi la ulinzi wa baharini, alipokuwa afisa chipukizi wa jeshi la majini, katika meli ya kuvunja barafu ya meli ya jeshi la ulinzi wa baharini la Marekani ya Glacier ( (AGB/WAG/WAGB 4), iliyompeleka Haiti, New Zealand, visiwa mbalimbali vya Pasifiki ya Kusini, na Antarctica.

 Heshima 
 Mwaka 2012, Stosz alitajwa na jarida la Newsweek kuwa miongoni mwa “Wanawake 150 Wanaotikisa Dunia.”

 Marejeo 

Jamii: WikiGap JWK 2026